title: 2016 m. spalio 7 d. Komisijos įgyvendinimo reglamentas (ES) 2016/1787, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
8.10.2016

               LT

               Europos Sąjungos oficialusis leidinys

               L 273/33

         KOMISIJOS ĮGYVENDINIMO REGLAMENTAS (ES) 2016/1787
   2016 m. spalio 7 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 7 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  175,1

                  ZZ

                  175,1

                  0707 00 05

                  TR

                  128,9

                  ZZ

                  128,9

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  89,7

                  CL

                  101,2

                  TR

                  97,2

                  UY

                  50,0

                  ZA

                  108,2

                  ZZ

                  89,3

                  0806 10 10

                  BR

                  284,4

                  TR

                  134,6

                  US

                  210,1

                  ZZ

                  209,7

                  0808 10 80

                  AR

                  126,4

                  BR

                  100,2

                  CL

                  144,1

                  NZ

                  135,0

                  US

                  141,5

                  ZA

                  115,1

                  ZZ

                  127,1

                  0808 30 90

                  CN

                  74,4

                  TR

                  134,9

                  ZZ

                  104,7

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2017 m. kovo 15 d. Komisijos įgyvendinimo reglamentas (ES) 2017/597, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Estepa (SKVN)] specifikacijos pakeitimas

text:
28.3.2017

               LT

               Europos Sąjungos oficialusis leidinys

               L 81/15

         KOMISIJOS ĮGYVENDINIMO REGLAMENTAS (ES) 2017/597
   2017 m. kovo 15 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Estepa (SKVN)] specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Ispanijos pateiktą saugomos kilmės vietos nuorodos „Estepa“, kuri įregistruota Komisijos reglamentu (ES) Nr. 900/2010 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Estepa“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 15 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2010 m. spalio 8 d. Komisijos reglamentas (ES) Nr. 900/2010, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Estepa (SKVN)] (OL L 266, 2010 10 9, p. 52).

      (3)  OL C 453, 2016 12 3, p. 14.


title: 2015 m. balandžio 13 d. Komisijos įgyvendinimo reglamentas (ES) 2015/583, kuriuo iš dalies keičiamos Įgyvendinimo reglamento (ES) Nr. 908/2014 nuostatos dėl kaimo plėtros programų išlaidų deklaracijų ir skaidrumo

text:
14.4.2015

               LT

               Europos Sąjungos oficialusis leidinys

               L 97/5

         KOMISIJOS ĮGYVENDINIMO REGLAMENTAS (ES) 2015/583
   2015 m. balandžio 13 d.
   kuriuo iš dalies keičiamos Įgyvendinimo reglamento (ES) Nr. 908/2014 nuostatos dėl kaimo plėtros programų išlaidų deklaracijų ir skaidrumo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 36 straipsnio 6 dalį ir 114 straipsnį,
   kadangi:

               (1)

               Komisijos įgyvendinimo reglamento (ES) Nr. 908/2014 (2) 22 straipsnio 2 dalyje nustatyti terminai, iki kurių valstybės narės turi pateikti patvirtintų kaimo plėtros programų išlaidų deklaracijas, taip pat atitinkami išlaidų laikotarpiai;

               (2)

               visas išlaidas, savo atsakomybe apmokėtas paramos gavėjams prieš patvirtinant kaimo plėtros programas, valstybės narės turi deklaruoti Komisijai pirmoje patvirtinus programą teikiamoje išlaidų deklaracijoje. Pakeitus kaimo plėtros programą, mutatis mutandis taikoma ta pati taisyklė;

               (3)

               apskaitos tikslais būtina paaiškinti, kad išlaidų, kurias mokėjimo agentūros apmokėjo prieš patvirtinant kaimo plėtros programą arba prieš pakeičiant kaimo plėtros programą, deklaracija turi atitikti visus laikotarpius, nustatytus Įgyvendinimo reglamento (ES) Nr. 908/2014 22 straipsnio 2 dalies pirmoje pastraipoje. Be to, visos išlaidos, kurias mokėjimo agentūra apmokėjo laikotarpiu, kuriuo buvo tvirtinama arba keičiama kaimo plėtros programa, turi būti deklaruotos iki tame straipsnyje atitinkamam laikotarpiui nustatyto termino;

               (4)

               taip pat būtina paaiškinti, kad Įgyvendinimo reglamento (ES) Nr. 908/2014 22 straipsnio 2 dalies antroje pastraipoje nustatyta taisyklė neturėtų būti taikoma finansavimo plano pataisoms, kaip nurodyta to Reglamento 23 straipsnio 2 dalyje;

               (5)

               Įgyvendinimo reglamento (ES) Nr. 908/2014 57 straipsnyje nustatyta, kad į Reglamento (ES) Nr. 1306/2013 111 straipsnio 1 dalies c ir d punktuose nurodytą informaciją įeina priemonių, kurios finansuojamos iš fondų ir išvardytos to reglamento XIII priede, aprašas. Paramos sistemos, nustatytos pagal Tarybos reglamentą (EB) Nr. 73/2009 (3), turėtų būti įtrauktos į XIII priedą, kadangi Europos Parlamento ir Tarybos reglamento (ES) Nr. 1307/2013 (4) nuostatos pradeda galioti tik 2015 m. sausio 1 d.;

               (6)

               Įgyvendinimo reglamento (ES) Nr. 908/2014 63 straipsnyje numatyta nukrypti nuo Komisijos reglamento (EB) Nr. 259/2008 (5) 3 straipsnio 3 dalies taikymo leidžianti nuostata dėl laikotarpio, kurį tame straipsnyje nurodyta informacija turi būti prieinama interneto svetainėje. Ši nuostata turi būti pakeista, kad būtų taikoma tiek 2012, tiek 2013 finansiniais metais atliktiems mokėjimams. Siekiant užtikrinti informacijos skelbimo tęstinumą, joje turėtų būti numatyta, kad informacija liktų prieinama svetainėje iki 2015 m. gegužės 31 d. arba kol informacija apie 2014 m. atliktus mokėjimus nebus paskelbta pagal Įgyvendinimo reglamento (ES) Nr. 908/2014 59 straipsnio 2 dalį;

               (7)

               todėl Įgyvendinimo reglamentas (ES) Nr. 908/2014 turėtų būti atitinkamai iš dalies pakeistas;

               (8)

               šiame reglamente numatytos priemonės atitinka Žemės ūkio fondų komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 908/2014 iš dalies keičiamas taip:

               1)

               22 straipsnio 2 dalies antra pastraipa pakeičiama taip:
               „Tačiau už visas išlaidas, kurias mokėjimo agentūros apmokėjo paramos gavėjams pagal Reglamento (ES) Nr. 1303/2013 65 straipsnio 2 dalį iki paskutinio laikotarpio, nurodyto šios dalies pirmoje pastraipoje, pabaigos, prieš patvirtinant kaimo plėtros programas, nurodytas Reglamento (ES) Nr. 1305/2013 6 straipsnyje, atsakingos valstybės narės, o tos išlaidos deklaruojamos Komisijai pirmoje patvirtinus programą teikiamoje išlaidų deklaracijoje. Pakeitus Reglamento (ES) Nr. 1305/2013 11 straipsnyje nurodytą kaimo plėtros programą, išskyrus šio reglamento 23 straipsnio 2 dalyje nurodytas finansinio plano pataisas, mutatis mutandis taikoma ta pati taisyklė.“

               2)

               63 straipsnio antra pastraipa pakeičiama taip:
               „Tačiau Reglamentas (EB) Nr. 259/2008 toliau taikomas 2012 ir 2013 finansiniais metais atliktiems mokėjimams. Nukrypstant nuo šio reglamento 3 straipsnio 3 dalies, tame straipsnyje nurodyta informacija interneto svetainėje išlieka prieinama iki 2015 m. gegužės 31 d. arba kol informacija apie 2014 m. atliktus mokėjimus nebus paskelbta pagal šio reglamento 59 straipsnio 2 dalį.“

               3)

               XIII priedas papildomas šiuo 9 punktu:

                           „9.

                           Paramos sistemos, nustatytos Tarybos reglamento (EB) Nr. 73/2009 I priede.“

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 13 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 549.

      (2)  2014 m. rugpjūčio 6 d. Komisijos įgyvendinimo reglamentas (ES) Nr. 908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu (OL L 255, 2014 8 28, p. 59).

      (3)  2009 m. sausio 19 d. Tarybos reglamentas (EB) Nr. 73/2009, nustatantis bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantis tam tikras paramos schemas ūkininkams, iš dalies keičiantis reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantis Reglamentą (EB) Nr. 1782/2003 (OL L 30, 2009 1 31, p. 16).

      (4)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

      (5)  2008 m. kovo 18 d. Komisijos reglamentas (EB) Nr. 259/2008, kuriuo nustatomos išsamios Tarybos reglamento (EB) Nr. 1290/2005 nuostatų dėl informacijos apie Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) paramos gavėjus skelbimo taikymo taisyklės (OL L 76, 2008 3 19, p. 28).